Gratis opladning, kaffe og varm kakao

Elbilister, der er på vej på efterårsferie, har mulighed for gratis opladning på vejen, hvis de kommer forbi Lillebælt fredag den 11. oktober. I anledning af åbningen af to ladeparker, lover E.On og PowerGo gratis strøm, kaffe og varm kakao mellem kliken 13.00 og 17.00 på de to ladeparker.

– Vi glæder os til at se så mange som muligt på begge sider af motorvejen, og sende elbilisterne samt deres kære godt ladt op på efterårsferie, siger Morten Hersoug, der er administrerende direktør i selskabet E.ON Drive Infrastructure Denmark.

De to ladeparker har i alt 44 ladestik. E.ON Drive Infrastructure har åbnet to lynladeparker ved Lillebælt – både i nordgående og sydgående retning – med i alt 30 ladepunkter. PowerGo har åbnet én lynladepark, ved Lillebælt Syd, med 14 ladepunkter. Ladeoperatørerne har opsat 400 kilowatt-lynladere.

Som faste læsere måske vil huske, blev de to ladeparker tidligere kørt af ladeoperatøren Clever. I december måned kom det dog til et brud mellem Vejdirektoratet og Clever. Ifølge Vejdirektoratet fordi Clever ikke overholdt kontrakten. De gav nemlig for stor rabat til bilister, der i forvejen var kunde hos Clever.

I slutningen af marts blev det så meddelt, at ladeparkerne i stedet skulle overtages af E:on Drive Infrastructure og hollandske PowerGo B.V. Nu er ladeparkerne så klar til t levere søm igen, og det er det, der markeres med gratis opladning.

Læs mere:

Clever fyret af Vejdirektoratet (22. december 2023).

Vejdirektoratet finder afløser for Clever (22. marts 2024).

Gratis opladning, kaffe og varm kakao